Krunica Duhu Svetomu
Moli se na običnu krunicu. Poslije riječi «Isus» u Zdravo Mariji dodaju se otajstva krunice. Svako otajstvo se moli kroz jednu cijelu deseticu. 

U prvom otajstvu dodaju se riječi:

koji neka osposobi naše srce da primimo puninu milosti Duha Svetoga!

U drugom otajstvu dodaju se riječi:

koji neka nam izmoli Duha Svetoga i umnoži i ojača u nama tri bogoslovne kreposti!

U trećem otajstvu dodaju se riječi:

koji neka nas po Duhu Svetom jača, prosvjetljuje, upravlja, vlada nad nama, vodi nas i posvećuje!

U četvrtom otajstvu dodaju se riječi:

koji neka užeže naše srce ljubavlju Duha Svetoga i napuni dubokom poniznošću, odanošću predanjem, jakošću i svetošću!

U petom otajstvu dodaju se riječi:

koji neka nam izmoli sedam darova i dvanaest plodova Duha Svetoga i neka nam udijeli sva dobra i odvrati od nas svako zlo!

Na tri mala zrna na početku dodaje se poslije riječi «Isus» u Zdravo Mariji:

1. koji neka nam po Duhu Svetom umnoži vjeru!

2. koji neka nam po Duhu Svetom učvrsti ufanje!

3. koji neka nam po Duhu Svetom usavrši ljubav!

Na riječ «izmoli» u 2. i 5. otajstvu valja se sjetiti Gospodinovih riječi:

Gospodin Isusu je rekao: «I ja ću moliti Oca, i On će vam dati drugoga Branitelja da bude s vama zauvijek: Duha istine» (Iv 14,16-17)

}}

O molitvi 
Ovu je krunicu dobila od Gospodina majka Katarina Vogl, godine 1930. Rođena 3. 7. 1971. u Renhodingu u Bavarskoj, umrla u Munchenu 4. 1. 1956. na glasu svetosti. Bila je članica Trećega reda sv. Franje pod imenom Monika.

Osobito je štovala Duha Svetoga.

Gospodin Isus joj je rekao 2. 7. 1930.:

«Draga dušo, gotovo su svi ljudi izgubili Duha Svetoga, najviše dobro duše. Odatle na cijelom svijetu ta tama i pometnja jezika. Duha se Svetoga svagdje isključili, a ipak nitko ne može ništa učiniti bez Duha Svetoga. Zato mi ti sjedinjena s Marijom i po Mariji ne možeš prinositi snažnije molitve, nego li je krunica Duha Svetoga u ime svih i za sve duše.»

Naš Gospodin joj je 30. 1. 1931. ponovno rekao:

«Dijete, ti ne možeš shvatiti veličinu koja se krije u zazivima krunice Duhu Svetomu. Ja ću vam poslati na tu molitvu velike muževe pune Duha Svetoga.»

Presveta Djevica joj se 4. 10. 1939. tužila:

«Duh Sveti se jako malo štuje. Drago dijete, ti mi donosiš najljepše ruže s krunicom Duha Svetoga.»

Predraga Majka joj je rekla 16. 7. 1930:

«Ja sam Zaručnica Duha Svetoga. Zazivaj me često u krunici Duhu Svetomu! Ti zazivi u njoj sadržani bit će mojim zagovorom osobito uslišeni od Presvetoga Trojstva. Po tim će milostima čovječanstvo biti ispunjeno ljubavlju, jer Duh Sveti je ljubav.»

Kraljica od Karmela rekla joj je 16. 7. 1947.:

«Ja sam Majka Velike pobjede od časa kada sam začela Isusa. To sam ime odredila za sadašnje vrijeme. Mnogo molite da moje kraljevstvo brzo Dođe!»

Majko Velike pobjede, Marijo, izvojuj siromasima pobjedu i daruj čovječanstvu mir!

Sveti Otac Papa Pavao VI opominje nas i traži da se što više produbljuje, obavlja i širi štovanje i pobožnost prema Duhu Svetomu.

Krunice